CELEX: 32006R0888
Language: mt
Date: 2006-06-16 00:00:00
Title: Regolament tal-Kummissjoni (KE) Nru 888/2006 tas- 16 ta' Ġunju 2006 dwar il-klassifikazzjoni ta' ċerti oġġetti fin-Nomenklatura Magħquda

374                MT             Il-Ġurnal Uffiċjali ta’ l-Unjoni Ewropea                  17.12.2008

32006R0888

L 165/6                       IL-ĠURNAL UFFIĊJALI TA’ L-UNJONI EWROPEA                        17.6.2006

                  REGOLAMENT TAL-KUMMISSJONI (KE) Nru 888/2006

                                        tas-16 ta' Ġunju 2006

             dwar il-klassifikazzjoni ta’ ċerti oġġetti fin-Nomenklatura Magħquda

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar
in-nomenklatura tat-tariffa u l-istatistika u dwar it-Tariffa Doganali Komuni ta’ Dwana1, u
b’mod partikulari l-Artikolu 9(1)(a) tiegħu,

Billi:

(1)       Sabiex tiġi żgurata applikazzjoni uniformi tan-Nomenklatura Magħquda annessa mar-
          Regolament (KEE) Nru 2658/87, jeħtieġ li jiġu adottati miżuri dwar il-klassifikazzjoni
          tal-oġġetti msemmija fl-Anness għal dan ir-Regolament.

(2)       Ir-Regolament (KEE) Nru 2658/87 stipula r-regoli ġenerali għall-interpretazzjoni tan-
          Nomenklatura Magħquda. Dawk ir-regoli japplikaw ukoll għal kwalunkwe
          nomenklatura oħra li tkun ibbażata fuqha totalment jew parzjalment, jew li żżidilha
          kwalunkwe subdiviżjoni addizzjonali u li hija stabbilita b'dispożizzjonijiet speċifiċi
          tal-Komunità, bil-ħsieb li tapplika tariffi jew miżuri oħra li għandhom x'jaqsmu ma'
          negozju ta' oġġetti.

(3)       Skont dawk ir-regoli ġenerali, l-oġġetti deskritti fil-kolonna 1 tat-tabella fl-Anness ta'
          dan ir-Regolament għandhom jiġu kklassifikati taħt il-kodiċi tan-NM indikata fil-
          kolonna 2, għar-raġunijiet imniżżla fil-kolonna 3 ta' dik it-tabella.

(4)       Huwa xieraq li jkun stipulat li l-informazzjoni tariffarja vinkolanti li tkun inħarġet
          mill-awtoritajiet doganali tal-Istati Membri, skont il-klassifikazzjoni tal-oġġetti fin-
          Nomenklatura Magħquda iżda li mhijiex skont dan ir-Regolament, tista', għal perjodu
          ta' tliet xhur, tibqa' tkun invokata mid-detentur, skont l-Artikolu 12(6) tar-Regolament

1
          ĠU L 256, 7.9.1987, p. 1. Ir-Regolament kif emendat l-aħħar bir-Regolament (KE) Nru 711/2006
          (ĠU L 124, 11.5.2006, p. 1).
 ---pagebreak--- 17.12.2008      MT               Il-Ġurnal Uffiċjali ta’ l-Unjoni Ewropea                             375

       tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali
       tal-Komunità2.

(5)    Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi
       Doganali,

ADOTTAT DAN IR-REGOLAMENT:

                                              Artikolu 1

L-oġġetti deskritti fil-kolonna 1 tat-tabella fl-Anness għandhom jiġu kklassifikati skont in-
Nomenklatura Magħquda taħt il-kodiċi tan-NM indikata fil-kolonna 2 ta' dik it-tabella.

                                              Artikolu 2

Informazzjoni tariffarja vinkolanti maħruġa mill-awtoritajiet doganali tal-Istati Membri, li ma
tkunx skont dan ir-Regolament, tista' tibqa' tkun invokata għal perjodu ta' tliet xhur skont l-
Artikolu 12(6) tar-Regolament (KEE) Nru 2913/92.

                                              Artikolu 3

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 16 ta' Ġunju 2006.

Għall-Kummissjoni
László KOVÁCS
Membru tal-Kummissjoni

2
       ĠU L 302, 19.10.1992, p. 1. Ir-Regolament kif emendat l-aħħar bir-Regolament (KE) Nru 648/2005 tal-
       Parlament Ewropew u tal-Kunsill (ĠU L 117, 4.5.2005, p. 13).
 ---pagebreak--- 376               MT             Il-Ġurnal Uffiċjali ta’ l-Unjoni Ewropea                   17.12.2008

                                                 ANNESS

      Deskrizzjoni tal-oġġetti      Klassifikazzjo                          Raġunijiet
                                    ni (Kodiċi tan-
                                         NM)

                (1)                        (2)                                 (3)

Strument tas-sigurtà ddisinjat 85438997                 Il-Klassifikazzjoni hija ddeterminata bir-
biex jikseb aċċess għal reġistri                        Regoli Ġenerali 1 u 6 għall-interpretazzjoni
maħżuna fuq magna                                       tan-Nomenklatura Magħquda, u l-kliem tal-
awtomatika tal-ipproċessar                              kodiċijiet tan-NM 8543, 854389 u
tad-dejta (ADP).                                        85438997.

Jikkonsisti fi skrin tal-kristall                       L-istrument ma jistax ikun ikklassifikat taħt
likwidu (LCD), muntaġġ ta’                              l-intestatura 8470 għax ma għandux
ċirkwit stampat u batterija,                            arranġamenti manwali għad-dħul tad-dejta
magħluq ġo kaxxa tal-plastik                            u lanqas ma għandu funzjoni ta' kalkoli fil-
li tista’ titpoġġa ma' ħolqa taċ-                       kuntest ta’ din l-intestatura (ara in-Noti ta’
ċwievet.                                                Spjegazzjoni HS ta' din l-intestatura).

L-istrument jiġġenera                                   Ma jistax ikun ikklassifikat taħt l-
sekwenza ta' sitt numri diġitali                        intestatura 8471, għax mhuwiex
li tkun speċifika għal utent                            programmabbli liberament skont il-ħtiġijiet
partikolari, u tippermetti lill-                        tal-utent (ara in-Nota 5(A)(a)(2) tal-
utent aċċess għar-reġistri                              Kapitolu 84), lanqas mhuwa parti ta' magna
maħżuna fuq magna ADP.                                  awtomatika għall-ipproċessar tad-dejta
                                                        għaliex ma jistax jitqabbad mal-unità
L-istrument ma jistax                                   ċentrali tal-ipproċessar (ara n-Nota 5(B)(b)
jitqabbad ma' magna ADP, u                              tal-Kapitolu 84).
jaħdem indipendentement
minn din it-tip ta’ magna.                              L-istrument huwa klassifikat taħt l-
                                                        intestatura 8543 għaliex huwa apparat tal-
                                                        elettriku b'funzjoni individwali mhux
                                                        speċifikata jew inkluża xi mkien ieħor.